KOMISIJOS REGLAMENTAS (EB) Nr. 205/2005
2005 m. vasario 4 d.
papildantis Reglamento (EB) Nr. 2400/96 priedą dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ (Valdemone - [SKVN], Queso Ibores - [SKVN], Pera de Jumilla - [SKVN], Aceite de Terra Alta ou Oli de Terra Alta - [SKVN], Sierra de Cádiz - [SKVN], Requeijão Serra da Estrela - [SKVN], Zafferano dell’Aquila - [SKVN], Zafferano di San Gimignano - [SKVN], Mantecadas de Astorga - [SGN] et Pan de Cea - [SGN])
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 ir 4 dalis,
kadangi:
(1)
Pagal Reglamento (EEB) Nr. 2081/92 6 straipsnio 2 dalį Italijos paraiška įregistruoti tris pavadinimus: „Valdemone“, „Zafferano dell’Aquila“ ir „Zafferano di San Gimignano“; Ispanijos paraiška įregistruoti šešis pavadinimus: „Queso Ibores“, „Pera de Jumilla“, „Aceite de Terra Alta“ arba „Oli de Terra Alta“, „Sierra de Cádiz“, „Mantecadas de Astorga“ ir „Pan de Cea“ ir Portugalijos paraiška įregistruoti pavadinimą „Requeijão Serra da Estrela“ buvo paskelbtos Europos Sąjungos oficialiajame leidinyje (2).
(2)
Jokio užprotestuojančio pareiškimo, kaip apibrėžta Reglamento (EEB) Nr. 2081/92 7 straipsnyje, Komisijai nebuvo pateikta, todėl šie pavadinimai turi būti įrašyti į „Saugomų kilmės vietos nuorodų ir saugomų geografinių nuorodų registrą“,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2400/96 (3) priedas yra papildomas šio reglamento priede esančiais pavadinimais.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 4 d.